URDHËR

Nr. 89, datë 29.1.2026

PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE, TË SHFAQUR NË SHTETIN E ITALISË

Në mbështetje të pikës 4, të nenit 102 të Kushtetutës dhe pikës 1, të nenit 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar, 

URDHËROJ:

1. Ndalimin e importit dhe tranzitimit nga zonat e përcaktuara në pikën 2 të këtij urdhri për në territorin e Republikës së Shqipërisë, të: 

a) shpendëve të gjallë shtëpiakë;

b) zogjve 24-orësh;

c) shpendëve dekorativë;

ç) materialit biologjik të shpendëve;

d) vezëve të shpendëve;

dh) mishit të shpendëve të patrajtuar termikisht;

e) nënprodukteve të shpendëve të patrajtuar termikisht.

2. Zonat e prekura me sëmundjen e influencës aviare me patogjenitet të lartë të shpendëve, të shfaqur në shtetin e Italisë, janë sipas tabelës së mëposhtme:

	Nr.
	Ndarja administrative 
e nivelit 1
	Ndarja administrative 
e nivelit 2
	Ndarja administrative 
e nivelit 3*

	1.
	Friuli-Venezia Giulia
	Udine
	Povoletto*

	2.
	Veneto
	Verona
	Oppeano*

	3.
	Veneto
	Verona
	Isola Della Scala*

	4.
	Piemonte
	Alessandria
	Occimiano*

	5.
	Emilia-Romagna
	Bologna
	Minerbio*

	6.
	Emilia-Romagna
	Forli' - Cesena
	Forlì*

	7.
	Emilia-Romagna
	Parma
	Sorbolo*

	8.
	Lombardia
	Lodi
	Zelo Buon Persico*

	9.
	Lombardia
	Cremona
	Casale Cremasco-Vidolasco*

	10.
	Emilia-Romagna
	Bologna
	San Giovanni In Persiceto*

	11.
	Emilia-Romagna
	Modena
	Soliera*

	12.
	Emilia-Romagna
	Ferrara
	Voghiera*

	13.
	Emilia-Romagna
	Modena
	Modena*

	14.
	Lombardia
	Brescia
	Seniga*

	15.
	Piemonte
	Novara
	Novara*

	16.
	Lombardia
	Mantua
	Guidizzolo*

	17.
	Lombardia
	Varese
	Olgiate Olona*

	18.
	Lombardia
	Mantua
	Ceresara*

	19.
	Veneto
	Venezia
	Mira*

	20.
	Lombardia
	Mantua
	Goito*

	21.
	Lombardia
	Mantua
	Marmirolo*

	22.
	Lombardia
	Mantua
	Roverbella*

	23.
	Verona
	Verona
	Nogarole Rocca*

	24.
	Emilia-Romagna
	Ferrara
	Argenta*

	25.
	Piemonte
	Torino
	Front*

	26.
	Toscana
	Pistoia
	Agliana*

	27.
	Veneto
	Treviso
	Fonte*

	28.
	Emilia-Romagna
	Ravenna
	Lugo*

	29.
	Veneto
	Verona
	Vigasio*

	30.
	Veneto
	Verona
	Verona*

	31.
	Veneto
	Verona
	Valeggio Sul Mincio*

	32.
	Emilia-Romagna
	Parma
	Noceto*


Shënim. Simboli (*) nënkupton zonën e infektuar që bllokohet.
3. Certifikata veterinare garanton origjinën e ngarkesës së ardhur.

4. Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve informon të gjithë subjektet importuese të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuar termikisht për hyrjen në fuqi të këtij urdhri.

5. Ky urdhër nuk zbatohet për ngarkesat e certifikuara para datës së hyrjes në fuqi të këtij urdhri.

6. Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve për çdo ngarkesë të shpendëve të gjallë shtëpiakë, zogjve 24-orësh, shpendëve dekorativë, materialit biologjik, vezëve të shpendëve, mishit të shpendëve të patrajtuar termikisht dhe nënprodukteve të shpendëve të patrajtuar termikisht që vijnë nga vendet e sipërcituara sipas pikës 2 të këtij urdhri. 
7. Urdhri nr. 41, datë 13.1.2026, “Për disa masa mbrojtëse ndaj sëmundjes së influencës aviare me patogjenitet të lartë të shpendëve, të shfaqur në shtetin e Italisë”, shfuqizohet.

8. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë dhe botohet në Fletoren Zyrtare.
NË MUNGESË DHE ME URDHËR 

ZËVENDËSMINISTËR I BUJQËSISË 
DHE ZHVILLIMIT RURAL
Fatmir Guri
